Държавен вестник, бр. 68, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  68
(2) При продажба на стартови комплекти 
с евромонети банките предоставят на търго­
веца следната писмена информация:
1. оплаквания, свързани със стартовите 
комплекти с евромонети, могат да се пода­
ват единствено незабавно, като последващи 
жалби няма да бъдат разглеждани;
2. получените стартови комплекти с евро­
монети не могат да бъдат пускани в обращение 
и да бъдат използвани като законно платежно 
средство преди датата на въвеждане на ев­
рото на основание чл. 23, ал. 7 от Закона за 
въвеждане на еврото в Република България. 
(3) Информацията по ал. 2 може да бъде 
включена и във фактура, издадена за съот­
ветната покупко-продажба.
Г л а в а  п е т а
ИЗИСКВАНИЯ КЪМ БАНКИТЕ ОТНОС­
НО ЗАРЕЖДАНЕ НА МАШИНИТЕ ЗА 
САМООБСЛУЖВАНЕ, ВКЛЮЧИТЕЛНО 
ТЕРМИНАЛНИ УСТРОЙСТВА АТМ
Чл. 18. (1) В срок до датата на въвеждане 
на еврото банките организират зареждането 
на обслужваните от нея машини за само­
обслужване по следния начин в зависимост 
от вида на терминалните устройства АТМ 
и размера на сумата, която се тегли, като:
1. терминални устройства АТМ, използва­
щи две касети за евробанкноти, се зареждат 
с банкноти от 10 евро и 20 евро;
2. терминални устройства АТМ, използва­
щи три касети за евробанкноти, се зареждат 
с банкноти от 10 евро и 20 евро, като освен 
тях могат да бъдат използвани и банкноти 
от 5 евро и/или 50 евро;
3. терминални устройства АТМ, използ­
ващи четири касети за евробанкноти, се 
зареждат с банкнотите по т. 1, като могат да 
бъдат използвани също и банкноти от 5 евро 
и/или 50 евро, и/или 100 евро, като:
а) за теглене на суми, по-ниски или равни 
на 100 евро, винаги се използват банкноти от 
5 евро, 10 евро и/или 20 евро, и/или 50 евро;
б) за теглене на суми над 100 евро се из­
ползват и банкноти от 50 евро и/или 100 евро.
(2) От датата на въвеждане на еврото в 
Република България при теглене на пари 
в брой чрез машини за самообслужване, 
включително терминални устройства АТМ, 
се разпространяват само евробанкноти.
Г л а в а  ш е с т а
ОТЧЕТНОСТ И ПРОВЕРКИ
Отчетност
Чл. 19. (1) Банките докладват на БНБ 
данни за първоначалното зареждане, под­
зареждането и опростеното подзареждане 
на евробанкноти, евромонети и стартови 
комплекти с евромонети по начин и ред, 
определени с указания на БНБ. 
(2) Банките незабавно информират БНБ 
за всеки случай, включително при съмнения 
за такъв, на пуснати в обращение евробанк­
ноти, евромонети и стартови комплекти с 
евромонети преди датата на въвеждане на 
еврото, включително за общата сума на 
тези евробанкноти, евромонети и стартови 
комплекти с евромонети, разпределена по 
номинали. 
Проверки
Чл. 20. (1) Българската народна банка 
има право да извършва проверка на място 
на банка, включително на нейните предста­
вители, ако има определени такива, относно 
наличието на първоначално заредените ев­
робанкноти и евромонети, както и относно 
условията, при които се извършва подзареж­
дане. Банката или неин представител, ако 
има определен такъв, предоставя достъп до 
съответните помещения.
(2) Българската народна банка може да 
извършва проверки на място на подзареде­
ните лица, за да удостовери наличието на 
подзаредени евробанкноти и евромонети, 
както и условията на тяхното съхранение. 
Подзаредените лица са длъжни да оказват 
съдействие на БНБ и да предоставят достъп 
до съответните помещения за целите на из­
вършване на проверката.
(3) Българската народна банка има право 
да извършва и документални проверки на бан­
ка, включително на нейните представители, 
ако има определени такива, относно услови­
ята, при които се извършва подзареждане.
(4) При осъществяване на проверката по 
ал. 1 служителите на БНБ имат право да 
изискват документи и да събират сведения 
във връзка с установяване на условията, при 
които банката извършва подзареждане. При 
осъществяване на проверките по ал. 1 и 2 
служителите на БНБ имат право на свободен 
достъп до съответните помещения, в които 
се съхраняват първоначално заредените 
евробанкноти, съответно подзаредените ев­
робанкноти и евромонети. 
(5) Всяка проверка, извършена от слу­
жители на БНБ по реда на тази наредба, 
приключва с изготвяне на констативен про­
токол, който се подписва от представител 
на БНБ и представител на проверяваното 
лице – банката и/или подзареденото лице. 
Протоколът съдържа констатации по уста­
новените обстоятелства и/или препоръки за 
предприемане на мерки за недопускане на 
нарушения на Закона за въвеждане на евро­
то в Република България, тази наредба или 
указанията по нейното прилагане.